lflage/wiki-talks huggingface dataset:
Maldiskusjon:Språk med navn

message: Kanskje det er på tide å fjerne (språk) fra lenkene i denne malen? Det er flere år siden vi flyttet artiklene fra engelsk (språk), svensk (språk) osv til engelsk og svensk. Mvh --M O Haugen (diskusjon) 14. aug. 2022 kl. 23:10 (CEST)
thread_title:  Parentes
Diskusjon:Donald Dunns diskografi

message: Informasjonen finnes på omslaget til albumene.    Bingar1234 (diskusjon) 14. aug. 2022 kl. 23:56 (CEST)
replies: text: Hva med referansene som er oppgitt på de IW-lenkede artiklene du har kopiert fra ? Med vennlig hilsen Migrant (disk. – bid.) 15. aug. 2022 kl. 00:13 (CEST)
replies: text: :Helt greit for meg om du legger inn det, det er kopiert fra engelsk wikipedia Bingar1234 (diskusjon) 15. aug. 2022 kl. 08:51 (CEST)
replies: text: ::Er du usikker på hvordan man gjør det ? Med vennlig hilsen Migrant (disk. – bid.) 17. aug. 2022 kl. 18:25 (CEST)
thread_title:  Kildehenvisning
Diskusjon:Giorgia Meloni

message: Jeg viser til tilbakestillingen jeg foretok. Det må hentes fra en kilde når det opplyses hva hun står for politisk. Man kan ikke hente det fra steder man selv har lest og husker. Dernest er det slik at populisme , høyre eller venstrevridd, er ulikt i hvert land. Det er derfor mer en kilde til forvirring enn til opplysning, når man bruker et slikt ord. Trygve Nodeland (diskusjon) 15. aug. 2022 kl. 13:15 (CEST)
thread_title:  Side av politikken 

message: Det fremgår ingen stempling i artikkelen i FAZ, men en ganske nøye gjennomgåelse av det som for lesere av norsk Wikipedia må være en litt uklar skikkelse. Avisen rapporterer svært nøyaktig det den har observert, og det mener jeg er viktig å ha med. Det står for eksempel at hun er «Den post-fascistiske» (Die Postfaschistin), som forutsetningsvis var noe annet en nyfascistisk. Men hun balanserer den fascistiske arv og en høyreorientert politikk. Det er helt objektive verifiserbare opplysninger, dette. Trygve Nodeland (diskusjon) 24. okt. 2022 kl. 23:57 (CEST)
thread_title:  Ny tilbakestilling 
Diskusjon:Tegneserieskaper

message: Er det en idé å skape «Liste over tegneserieskapere» (kategorisert etter nasjonalitet), lenke dit, og tilføye informasjon for å heller fremme beskjeftigelsen som tegneserieskaper? 
Jeg ser forøvrig at det er litt blandet med Wikidata-koblinger. Denne artikkelen er koblet til det som på engelsk kalles for «Comics artist», altså en tegneserietegner. Andre språk som har tilsvarende artikkel på norsk peker også dit. Den engelske artikkelen er en omdirigering til «cartoonist», som er mer som en tegneserieskaper, men forklarer at en «cartoonist» er et individ som skaper både fortellingen og illustrasjonene av en tegneserie, i motsetning til den norske artikkelens «skaper enten manus, tegninger, linjer eller skrift». Hva er fasiten her? EdoAug (diskusjon) 17. aug. 2022 kl. 14:50 (CEST)
thread_title:  Separere til liste + Wikidataproblem
Diskusjon:Nittedal Teleport

message: Verken Norkring eller Canal Digital eksisterer lenger, og jeg har ikke peiling på om de nye organisasjonsenhetene har tatt over de samme oppgavene som er nevnt her. Aliquantulus34 (diskusjon) 17. aug. 2022 kl. 15:45 (CEST)
thread_title:  Utdaterte bedriftsnavn
Diskusjon:Jevgenij Onegin

message: Når jeg raskt søker, så finner jeg norske omtaler og utgivelser av emnet som «Eugen Onegin» (SNL), «Eugene Onegin» (1 i Nasjonalbib.) og «Jevgenij Onegin» (2 i Nasjonalbib.).
Hvilken tittel er egentlig best (mest vanlig)? Det tidligste jeg fant ved raskt søk av Jevgenij, en utgivelse fra 1966 tilgjengelig på Nasjonalbibliotekets sider, som da samsvarer med flytteforslaget. EdoAug (diskusjon) 17. aug. 2022 kl. 23:36 (CEST)
replies: text: Artikkel om Aleksandr Pusjkin i Store norske leksikon (se Aleksandr Pusjkin) bruker Evgenij Onegin, men også Jevgenij Onegin. Ulflarsen (diskusjon) 21. aug. 2022 kl. 22:34 (CEST)
replies: text: :Forvirrende at det er så mange forskjellige! Operaen navngitt Eugen Onegin på SNL nevner også at «verseromanen» har samme navn.

text: :Er det kanskje greiest å la den stå på nåværende tittel? (edit: Basert på NB.no-søk, så finner jeg 2 som har Eugen i tittelen, 2 som har Eugene, og 5 som har Jevgenij, om det opplyser litt) EdoAug (diskusjon) 21. aug. 2022 kl. 23:48 (CEST)
thread_title:  Re: Flytting
Diskusjon:Gjerdalen

message: M O Haugen (diskusjon) 26. aug. 2022 kl. 09:47 (CEST)

message: . Hei. Et spørsmål jeg kunne stilt i kandidatprosessen for denne anbefalte artikkelen, men den gikk meg hus forbi: I avsnittet om reinbeite står det at det er flytteleier (trasé for reinflokker) for rein, sørover på tvers av dalen mot områder rundt innsjøen Juoksatjåhkkå. Når jeg søker etter Juoksatjåhkkå på Norgeskart, finner jeg to fjell ved dette navnet, og det nærmeste ligger sør for Gjerdalen, ved Reinoksvatnet. Det er en liten innsjø med navnet Juoksajávrre i nærheten. Slik jeg oppfatter det, skal teksten enten være fjellet Juoksatjåhkkå eller innsjøen Juoksajávrre. Jeg har ikke tilgang til kilden, kan du oppklare dette? Mvh. M14 (diskusjon) 28. aug. 2022 kl. 11:38 (CEST)
replies: text: Hei M14, godt gjort at du så denne feilen! Har rettet opp slik at det står fjellet Juoksatjåhkkå. Takk! Vennlig hilsen Frankemann (diskusjon) 28. aug. 2022 kl. 18:19 (CEST)
thread_title:  Juoksatjåhkkå
Diskusjon:Nina Hasvoll

message: Det er vel barnehjem som er det korrekte, men her veksles mellom de to begrepene barnehjem og -hage. Jeg turde ikke endre barnehage til -hjem uten å være sikker.Kjersti L. (diskusjon) 18. aug. 2022 kl. 20:54 (CEST)
replies: text: Takk, for tre av tilfellene er det -hjem. Den siste henvisningen må jeg sjekke i Nbs åpningstid Trygve Nodeland (diskusjon) 18. aug. 2022 kl. 21:05 (CEST)
replies: text: :I København ble hun først ansatt som barnehagelærer. Trygve Nodeland (diskusjon) 19. aug. 2022 kl. 11:46 (CEST)
replies: text: ::Ja, det er jo en yrkestittel. Kjersti L. (diskusjon) 19. aug. 2022 kl. 14:15 (CEST)
replies: text: :::Ja, og det står i kilden. Trygve Nodeland (diskusjon) 19. aug. 2022 kl. 14:39 (CEST)
thread_title:  Barnehjem eller barnehage? 

message: når artikkelen er påbegynt i det aktuelle formatet, kan den vel leve i det også, kanskje. Samtlige opplysninger følger av infoboksen og artikkelen ellers.--Trygve Nodeland (diskusjon) 21. aug. 2022 kl. 21:56 (CEST)
replies: text: Det betyr at jeg ikke får tilføyd dødsdato, som fremgår på tysk wiki. Kvalitetsutfordringene med wikidatapolitikken er forsåvidt langt mer skjemmende i en mengde av andre artikler, så la bare fare. Ctande (diskusjon) 21. aug. 2022 kl. 22:08 (CEST)
replies: text: :Opplysningen på tysk er uten referanser. Jeg kan ta et søk i morgen og se hva det går an å finne ut i bokhylla. Trygve Nodeland (diskusjon) 21. aug. 2022 kl. 22:16 (CEST)
replies: text: ::Den andre endringen du foretok -- du strøk "Utviklingen etter..." -- det var tilføyd for å myke opp i besynderligheten med at hun skulle ha flyktet til Frankrike etter Hitlers maktovertakelse, og dessuten studert i Berlin til 1936. "Hitlers maktovertakelse" leder tanken mot våren 1933 (Machtergreifung). Dette er så å si en innarbeidet tidfestelse som ikke og egner seg ikke når følgevirkningen er flere år etter. Ctande (diskusjon) 21. aug. 2022 kl. 23:16 (CEST)
replies: text: :::Enig, den så jeg faktisk ikke gå med i dragsuget. Trygve Nodeland (diskusjon) 22. aug. 2022 kl. 08:10 (CEST)

text: :::Hasvoll døde 19. desember 1999, iflg Nina Grünfeldts bok Ninas barn : fortellingen om det jødiske barnehjemmet i Oslo, side 209. Trygve Nodeland (diskusjon) 22. aug. 2022 kl. 09:53 (CEST)
thread_title:  Format
Maldiskusjon:WoRMS

message: Denne malen blir feilformatert (innledende apostrof og fet skrift) i f.eks. Rhipidogammarus (der det oppgis en annen id en den som tilhører artikkelsubjektet). Kan dette fikses? 4ing (diskusjon) 19. aug. 2022 kl. 12:25 (CEST)
replies: text: Det ser ut til at problemet oppstår hvis man formaterer (kursiverer taksonnavnet) i andre parameter. - 4ing (diskusjon) 22. aug. 2022 kl. 22:47 (CEST)
thread_title:  Feilformatering
Diskusjon:Jacob Scharff

message: Hos Snublesteiner.no https://www.snublestein.no/Jacob-Scharff/p=232/ står det: Jacob Scharff ble drept i løpet av desember måned, datoen er uviss (altså 1942). Det er også det som står på snublesteinen som er avbildet. Jeg endrer dødsår fra 1943 til 1942 i artikkelen.--Anne-Sophie Ofrim (diskusjon) 20. aug. 2022 kl. 10:57 (CEST)
thread_title:  1942 el. 1943
Diskusjon:Tiltalepruting

message: Så påtalemyndighetene kan love mindre straff dersom man tilstår, men retten må ikke følle dette (må ik ke holde løftet)? 195.181.154.71 21. aug. 2022 kl. 01:22 (CEST)
thread_title:  Hvordan fungerer det i Norge egentlig?
Diskusjon:Breakdown (sang av Tom Petty)

message: Navnet til Tom Petty er feil stavet Bingar1234 (diskusjon) 21. aug. 2022 kl. 23:03 (CEST)
replies: text: Jeg har flyttet artikkelen, som du ser. Når du kommer over slike feil, kan du bruke flyttefunksjonen som du finner øverst til høyre i artikkelen.--Anne-Sophie Ofrim (diskusjon) 22. aug. 2022 kl. 13:32 (CEST)
thread_title:  Feil stavet navn
Diskusjon:Carlos Gonçalo das Neves

message: Her finnes det nok to med samme navn. Artikkelen er korrekt, men kanskje er en slektning også forsker. Jeg driver og undersøker det nærmere. Trygve Nodeland (diskusjon) 22. aug. 2022 kl. 11:17 (CEST)
replies: text: Da har jeg fått det oppklart ved direkte henvendelse at det dreier seg om bare én forsker - født i 1980.--Trygve Nodeland (diskusjon) 22. aug. 2022 kl. 13:24 (CEST)
thread_title:  To Neves
Diskusjon:Midgardsblot

message: Festivalen Midgardsblot arrangeres ikke av Midgard Vikingsenter, den finner simpelthen sted på deres område, men arrangeres av Yme Drift AS. Festivalen har også markert seg internasjonalt og de aller fleste besøkende til festivalen opplever ikke at Vikingsenteret er arrangør eller avsender. ZweiDunkelJungen (diskusjon) 22. aug. 2022 kl. 23:50 (CEST)
replies: text: Enig i at artikkelen ikke burde flettes til Midgard vikingsenter på grunnlaget at det kun er stedet hvor festivalen er arrangert. EdoAug (diskusjon) 23. aug. 2022 kl. 04:41 (CEST)
thread_title:  Midgardsblot bør ikke flettes inn i Midgard Vikingsenter
Diskusjon:Parlamentarisk leder

message: Hvorfor kan ikke partileder være parlamentarisk leder når partiet sitter i regjering?
Eller når partilederen er et medlem av regjeringen...
51.174.66.205 22. aug. 2022 kl. 23:50 (CEST)
replies: text: Et regjeringsmedlem kan ikke samtidig sitte i parlamentet, men det er i prinsippet ingenting i veien for at en partileder kan være parlamentarisk leder. I praksis er det imidlertid slik at partilederen gjerne blir kabinettsmedlem fremfor parlamentariker dersom partiet er med i regjeringen. Asav (diskusjon) 23. aug. 2022 kl. 08:25 (CEST)
thread_title:  Tittel
Diskusjon:Paul René Gauguin

message: PRG var også gift med Martha Marie Gauguin, Født: 1900, Døde: 1985. De er gravlagt samme sted. Sannsynlig gift i 1961.
Hun hold også en separatutstilling i Tromsø kunstforening i 1982. Erikwi911 (diskusjon) 23. aug. 2022 kl. 16:13 (CEST)
thread_title:  Hans koner
Diskusjon:Distribuert versjonskontroll

message: Affnetz is an integrated, plug & play SaaS Solution for Nonprofits. It eliminates the need for multiple stand-alone software packages and replaces them with a cost-effective day-to-day core Organizational Management solution. 49.37.130.94 24. aug. 2022 kl. 10:58 (CEST)
thread_title:  affnetz
Diskusjon:Hornindalsvatnet

message: Fjernet:
replies: text: «I senere tid har en annen prest, Jon Ytrehorn, lekt med tanken å konstruere et undervannsmuseum, som en hyllest til innsjøen.»

text: «Et sagn forteller om en prest fra Nordfjordeid som under svartedauden rodde seg over Hornindalsvatnet for å gi folk langs vannet avlat og sikre at ikke Gamle-Erik fikk sjelene deres. Som belønning krevde han gårdsskjøtene til de som strøk med. På vei tilbake sto han opp i båten sin og sa: «Hornindalen, no e du min,» mistet balansen og forsvant så lang han var ned gjennom det blanke vannet.»
--Vennlig hilsen Erik d.y. 24. aug. 2022 kl. 19:41 (CEST)
thread_title: Kuriosa
Diskusjon:Chloephorinae

message: Ser at denne gruppa ikke nevnes på Artsdatabankens sider, men at Båtfly (Nolidae) inndeles slik:
thread_title:  Gruppa Sarrothripini 

message: == Bena == 
Eikebåtfly, (Bena bicolorana)
== Earias == 
Dvergbåtfly, (Earias clorana)
== Nycteola == 
Dobbeltlinjet viklerfly, (Nycteola svecicus) 
Eikeviklerfly, (Nycteola revayana) 
Grått viklerfly, (Nycteola asiatica) 
Seljeviklerfly, (Nycteola degenerana) 
== Pseudoips == 
Rødfrynset båtfly, (Pseudoips prasinana)
thread_title:  Chloephorinae 

message: Eikebåtfly, (Bena bicolorana)
thread_title:  Bena 

message: Dvergbåtfly, (Earias clorana)
thread_title:  Earias 

message: Dobbeltlinjet viklerfly, (Nycteola svecicus) 
Eikeviklerfly, (Nycteola revayana) 
Grått viklerfly, (Nycteola asiatica) 
Seljeviklerfly, (Nycteola degenerana)
thread_title:  Nycteola 

message: Rødfrynset båtfly, (Pseudoips prasinana)
thread_title:  Pseudoips 

message: Blekt duskfly, (Meganola albula)
Eikeduskfly, (Meganola strigula)
thread_title:  Meganola 

message: Båndduskfly, (Nola cucullatella) 
Heiduskfly, (Nola aerugula) 
Myrduskfly, (Nola karelica) 
Vårduskfly, (Nola confusalis) 92.220.144.62 25. aug. 2022 kl. 12:16 (CEST)
thread_title:  Nola 
Diskusjon:Vassili Rosladin

message: @Erik den yngre.  Denne artikkelen var en test for meg i å oversette og krympe en utenlandsk artikkel, hvor jeg også måtte hente stoff fra en kilde #2 (ERR.ee Eesti Rahvusringhääling). Jeg er i etterhånd litt i tvil om denne personen fortjener en artikkel i Norge, selv om han representerer en periode i europeisk historie. Om den slettes gråter jeg ikke lenge.  Brrr (diskusjon) 26. aug. 2022 kl. 18:38 (CEST)
replies: text: Den har artikkel på estisk. Jeg er enig i at det ikke er opplagt om denne artikkelen er relevant: det står bare at han flyktet og ble drept (det skaper ikke relevans). Det er steinstøtten som evt skaper relevans. Vennlig hilsen Erik d.y. 26. aug. 2022 kl. 18:42 (CEST)
thread_title:  Denne artikkelen var en test for meg
Maldiskusjon:Bruker Wikipedia For

message: Hei. Jeg oppdaget at denne malen er brukt av flere Wikipedia-bidragsytere som har død. Derfor foreslår jeg å legge til en mulighet for sluttdato, den kan også bli brukt av brukere som har forlatt prosjektet av andre årsaker. Takk. 12u (diskusjon) 27. aug. 2022 kl. 18:43 (CEST)
thread_title:  Forslag
Diskusjon:Førde Volleyballklubb

message: Ser at Christian Sørum står listet som kjente spillere. Tror ikke dette stemmer. Volleynorge (diskusjon) 28. aug. 2022 kl. 19:25 (CEST)
replies: text: Jeg la merke til den endringen da den kom og reagerte. Sørum spilte riktignok for Førde rundt 2013, men han kommer ikke fra Førde og han gikk på TVN. Jeg støtter at han fjernes fra listen over kjente spillere.  — Hansfn 29. aug. 2022 kl. 09:39 (CEST)
thread_title:  Christian Sørum 

message: Listen inneholder mange spillere som ikke kommer fra Førde. De har typisk spilt en sesong eller to for klubben når de ble seniorspillere. Jeg mener at i alle fall Christian Sørum, Anders Mol, Mathias Berntsen og Jonas Kvalen bør fjernes.  — Hansfn 2. jan. 2023 kl. 09:37 (CET)
thread_title:  Kjente herrespillere
Diskusjon:Kvambrua

message: Vegvesenet er dessverre ikke særlige tydelige og klar i navnebruken. Og de to broene (gammel og ny) omtales med samme navn (Kvambrua eller Kvam bru), så det er litt forvirrende. Vennlig hilsen Erik d.y. 29. aug. 2022 kl. 17:40 (CEST)
thread_title:  Navn 
Kategoridiskusjon:Organismer

message: Heisann! Jeg vil gjerne invitere alle som har relevante synspunkter til å komme med dem på Hjelpdiskusjon:Organismer#Kategorier – Mvh. Wkee4ager👨🏼‍💻💬 30. aug. 2022 kl. 15:39 (CEST)
thread_title:  Invitasjon til diskusjon
Diskusjon:Spiker

message: Hei, aldri hørt om i snekkerfaget. Kilde? T 84.208.65.62 31. aug. 2022 kl. 12:36 (CEST)
replies: text: Begynte å lure på om vi hadde blitt utsatt for en 16års varighet spøk, men et kjapt Google-søk ser ut til å bekrefte at i tillegg til krydderet de alle fleste kjenner som nellikspiker, så bruker også møbeltapetserere en type spiker som tydeligvis kalles nellikspiker, i sitt yrke: https://www.budstikka.no/helg/helg/gir-norges-nasjonalmobler-nytt-liv/s/2-2.310-1.8292406 TommyG (diskusjon) 31. aug. 2022 kl. 13:09 (CEST)
replies: text: :Hei, ok, takk. Enda godt. T 84.208.65.62 4. sep. 2022 kl. 01:33 (CEST)
thread_title:  Nellikspiker?
Diskusjon:Blokkene i periodesystemet

message: @Danieama Takk for fin artikkel! Jeg tror det kan være lurt å bruke mer "folkelige" ord i ingressen, helst unngå tekniske betegnelser som forutsetter at man allerede kan mye om temaet. Vennlig hilsen Erik d.y. 31. aug. 2022 kl. 17:16 (CEST)
thread_title:  Ingressen
Diskusjon:Mannfolk

message: "Den diskuterer moralen i samtidas Kristiania og setter fram forslag til hvordan folk kunne få det bedre, som å gi kvinnene bedre vilkår og mann og kvinne anledning til å bo sammen uten å være gift. For dette blei Garborg sett på som landets farligste mann." Det er riktig at boken diskuterte "samtidas" moral, men å hakke det ned til at boken "setter fram forslag til hvordan folk kunne få det bedre, som å gi kvinnene bedre vilkår og mann og kvinne anledning til å bo sammen uten å være gift. For DETTE blei Garborg sett på som landets farligste mann." Det er feil, og efter min mening et kroneksempel på "chronological snobbery". Det virker som om den som skrev dette forsettlig forsøker å latteligjøre bokens samtid ved løgnaktige forenklinger. Først og fremst er det ikke idéen om at "mann og kvinne bør kunne bo sammen uten å være gift" som gjorde til at Garborg "blei sett på som landets farligste mann". Hvis man ser bort ifra det problem, at Garborg aldri blev sett på som landets farligste mann - Hans Jæger???? - så gjenstår problemet, at kontroversen i større grad gikk ut på at hans skildringer av studenter som kjøpte seg prostituerte i hovedstaden, og at monogami var skadelig og unaturlig. Men se da bort ifra dette, da krav om monogamiets død og hyllest til prostitusjonen i dag er kommet tilbake på moden, så er det underlig å si at Garborg "blei sett på som landets farligste mann". Både Dagbladet og Fædrelandsvennen kom med gode anmeldelser av boken. Forøvrig kan også nevnes, at boken solgte meget godt og måtte komme i nytt opplag. Dette passer dårlig med den fremstillingen som forekommer her. Forøvrig kan også nevnes, at Garborg synes forsettlig å ha skrevet så provoserende og detaljert som overhodet mulig. Jeg synes det bør være et krav av den, som skriver artikler om gamle bøker, i dette tilfellet Mannfolk at de for det første løsriver seg fra "chronological snobbery" og godtkjøpsfordom, og for det andre faktisk leser boken, og hvis vedkommende vil ta for seg den offentlige reaksjon på boken, bør de også lese den offentlige reaktion fremfor å komme med vage og feilaktige antagelser. 84.49.162.78 1. sep. 2022 kl. 23:40 (CEST)
thread_title:  Oppsummeringen av boken er feilaktig
Diskusjon:Diameter

message: Jeg la nettopp inn info om symbolet for diameter.
Men jeg lurer litt: Er denne artikkelen helt god?  Det er, etter det jeg forstår, ikke noe ukorrekt i den, men den synes å forutsette god forhåndskunnskap/matematisk kunnskap for leseren.  Og én som slår opp for å finne ut hva en diameter er, vil kanskje oftest streve litt med å forstå artikkelen.  Jeg tror man kan bruke et enklere språk, f.eks. er det emm. her helt greit å skrive "linje" i stedet for "linjesegment" — og det er bare ett eksempel. JHB007 (diskusjon) 2. sep. 2022 kl. 09:05 (CEST)
OK, ingen reaksjon på en uke, så jeg har forenklet første avsnitt (så det skal være mulig for alle å forstå), men latt resten være, selv om den kanskje har en terminologi som i for høy grad forutsetter god kunnskap om emnet på forhånd.
--JHB007 (diskusjon) 8. sep. 2022 kl. 19:12 (CEST)
thread_title:  For teknisk?
Diskusjon:Urbant landbruk

message: Send gjerne forslag til aktuelle bilder! EWolden (diskusjon) 2. sep. 2022 kl. 11:20 (CEST)
replies: text: Hei EWolden, her kan du hente bilder til artikkelen   77.16.215.162 5. sep. 2022 kl. 18:32 (CEST)
replies: text: :Mange fine bilder på instagramkonto, men det var nok det riktige å laste opp de som skal benyttes i Wikimedia Commons. Tusen takk for hjelpen.~~~ EWolden (diskusjon) 14. sep. 2022 kl. 20:34 (CEST)
thread_title:  Forslag til bilder 
Diskusjon:Meister Rumelant

message: Vel dristig å kalle ham «dansk» når samtidige kilder kalte ham «R. fra Sachsen». Österreichisches Musiklexikon knytter ham ikke engang til Danmark. Rumelant skrev avgjort ikke «sørgemusikk til kongedrapet» i Finderup låve. Derimot skrev han etter drapet, og da i form av en oppfordring om å hevne seg på gjerningsmennene. Jeg synes ikke «sørgemusikk» er noe treffende uttrykk her. Mvh --Nordfra (diskusjon) 2. sep. 2022 kl. 15:34 (CEST)
thread_title:  Rumelant var nok tysker
Diskusjon:Kvern

message: "Ei kvern er et fellesbegrep for en hvilkensomhelst maleinretning." Utover at "hvilken som helst" vel er tre ord og ikke ett, sa har denne artikkelen et veldig spesielt språk. Jeg savnet forøvrig en saparat side for ordet Male, som distinkt fra maling. (altså det engelske ordet "grind") 2A02:2121:305:B268:1DA8:79F2:CF87:47FF 3. sep. 2022 kl. 17:12 (CEST)
replies: text: Joda, denne artikkelen er en av de som kan trenge en gjennomgang - hva med å skaffe seg en konto og sette i gang ? (I så fall: Velkommen om bord!) Autokefal Dialytiker (diskusjon) 3. sep. 2022 kl. 17:26 (CEST)
replies: text: :Det skulle jeg nok gjort men jeg bruker ikke internett (men er på ferie) 2A02:2121:305:B268:1DA8:79F2:CF87:47FF 3. sep. 2022 kl. 19:06 (CEST)
thread_title:  Rar prosa
Diskusjon:Focus at the Rainbow

message: Jeg ser at albumet i andre lands Wikipedia artikler har navnet At the Rainbow, men den første utgaven av Lpen het Focus at the Rainbow. Noe som også blir bekreftet på siden til The Focus Collection (referanse 3)  Bingar1234 (diskusjon) 3. sep. 2022 kl. 23:41 (CEST)
thread_title:  Album navn
Diskusjon:Liste over kulturminner i Nordre Follo

message: Hvorfor står ikke Uranienborg (museum), Roald Amundsen's hjem i Nordre Follo, oppført i denne matrikkelen? Den er åpenbart veldig viktig, og interessant, og videre er den bevart i den tilstanden den var i da han dro og forsvant. I USA tror jeg dette vil bli utpekt som et "Nasjonalt Historisk Landemerke"(?) , en stor ære, i tillegg til å være oppført i det amerikanske "nasjonale registeret over historiske steder" National Register of Historic Places. Doncram (diskusjon) 4. sep. 2022 kl. 01:49 (CEST)
replies: text: Ja, der sier du noe! Det er viktig å påpeke at listen over kulturminner er hentet fra Riksantikvarens liste, men Roald Amundsens hjem har ID 239674! Jeg vet ikke hvorfor det ikke er lagt til, men det kan sikkert godt legges til. :-) EdoAug (diskusjon) 4. sep. 2022 kl. 02:04 (CEST)
replies: text: :EdoAug, tusen takk. Dette vil hjelpe meg å starte en artikkel for det på nytt på engelsk wikipedia. Jeg ble ikke trodd før, da jeg hevdet at det åpenbart var bemerkelsesverdig.

text: :Og jeg prøvde å legge den til på riktig måte i denne listeartikkelen. Jeg håper du kan sjekke arbeidet mitt og gjøre rettelser. Takk igjen. --Doncram (diskusjon) 4. sep. 2022 kl. 02:52 (CEST)
replies: text: ::Ser bra ut! EdoAug (diskusjon) 4. sep. 2022 kl. 02:56 (CEST)
thread_title:  Uranienborg
Diskusjon:Rolf Bull-Hansen

message: Han var vokst opp som sønn av presten på Norderhov til han var 9 år gammel, da hans far ble prest i Leikanger.   Han ble uteksaminert som 17 åring fra Bergen katedralskole, noe som sier oss at han må ha flyttet til Bergen for studiene noen år før.   Jeg mener at her skal begge oppvekststedene stå, om ikke personen selv etter konkrete kilder (som biografier, intervjuer m.m.) oppgir Leikanger som sitt oppvekststed. 9 år fra fødsel på Norderhov, rundt 6-7 år i Leikanger.  Brrr (diskusjon) 4. sep. 2022 kl. 16:39 (CEST)
thread_title:  Oppvekst Leikanger, eller også Norderhov?
Wikipedia-diskusjon:Konkurranser/Månedens konkurranse 2022-09

message: Overskriften er egentlig dekkende for spærsmålet :) Flums (diskusjon) 5. sep. 2022 kl. 14:48 (CEST)
replies: text: Ja, det gjør de. Flums (diskusjon) 5. sep. 2022 kl. 15:32 (CEST)
thread_title:  Regnes artikler i sub-kategorier med?